b"\n_START_ARTICLE_\nDiskografija Madonne\n_START_PARAGRAPH_\nDiskografija ameri\xc5\xa1ke pevke Madonne obsega 11 studijskih albumov, 2 koncertna albuma, 5 kompilacij in 3 soundtracke. Prodajo Madonninih albumov ocenjujejo na 200 milijonov._NEWLINE_V osemdesetih je Madonna za\xc4\x8dela svojo kariero z albumom Madonna, ki ji je sledil megauspe\xc5\xa1ni album Like a Virgin, ki ji je tudi prinesel pednarodno razpoznavnost. Izdala je \xc5\xa1e dva uspe\xc5\xa1na albuma, True Blue in Like a Prayer, album remiksov You Can Dance, pa tudi prva dva soundtracka, Who's That Girl? in I'm Breathless._NEWLINE_Po megauspe\xc5\xa1ni kompilaciji The Immaculate Collection je v za\xc4\x8detku devetdesetih izdala dva manj uspe\xc5\xa1na albuma, Erotica in Bedtime Stories, pa tudi kompilacijo balad Something to Remember. Tej je sledil soundtrack Evita in uspe\xc5\xa1na studijska albuma Ray of Light in Music._NEWLINE_V novo tiso\xc4\x8dletje je Madonna vstopila z novo kompilacijo uspe\xc5\xa1nic, GHV2, ki ji je sledil bolj ali manj neuspe\xc5\xa1en studijski album American Life, ki je bil promoviran tudi z albumom remiksov Remixed and Revisited. Po uspe\xc5\xa1nem albumu Confessions on a Dance Floor je Madonna izdala svoja prva dva koncertna albuma, I'm Going To Tell You a Secret in The Confessions Tour. Njen najnovej\xc5\xa1i izdelek je Hard Candy, 28. septembra pa izide \xc5\xbee tretja kompilacija uspe\xc5\xa1nic, Celebration."